پەیمانگای ئەندازیارانی ڕادیۆ

پەیمانگای ئەندازیارانی ڕادیۆ (ئای ئاڕ ئی) ڕێکخراوێکی پیشەیی بوو کە لە ساڵی ١٩١٢ تا ٣١ی کانوونی یەکەمی ١٩٦٢ بوونی ھەبوو. لە ١ی کانوونی دووەمی ١٩٦٣، لەگەڵ پەیمانگای ئەمریکیی ئەندازیارانی کارەبا (ئەی ئای ئی ئی)یەکی گرت بۆ پێکھێنانی پەیمانگای ئەندازیارانی کارەبا و ئەلیکترۆنیک (ئای تریپڵ ئی).

 دامەزراندن 
دوای چەندین ھەوڵ بۆ دامەزراندنی ڕێکخراوێکی تەکنیکیی پسپۆڕانی بێتەل لە نێوان ساڵانی ١٩٠٨–١٩١٢، پەیمانگای ئەندازیارانی ڕادیۆ (ئای ئاڕ ئی) لەکۆتاییدا لە ساڵی ١٩١٢ لە شاری نیویۆرک دامەزرا. لەنێو ڕێکخراوە دامەزرێنەرەکانیدا کۆمەڵەی ئەندازیارانی تەلەگرافی بێتەل (ئێس دەبلیوو تی ئی) و پەیمانگای بێتەل (تی دەبلیوو ئای) ھەبوون. لەوە کاتەدا، ڕێکخراوە باڵادەستەکەی ئەندازیارانی کارەبا پەیمانگای ئەمریکیی ئەندازیارانی کارەبا (ئەی ئای ئی ئی) بوو. زۆرێک لە ئەندامە دامەزرێنەرەکانی ئای ئاڕ ئی پێیان وابوو کە ئەی ئای ئی ئی زۆر کۆنەپارێزە و زۆر تیشکی خستووەتە سەر ھێزی کارەبا. سەرباری ئەوەش، دامەزرێنەرانی ئای ئاڕ ئی ھەوڵیان دەدا ڕێکخراوێکی نێودەوڵەتی دابمەزرێنن (بەپێچەوانەی ئەی ئای ئی ئی «ئەمریکییەکەوە»)، و نەریتێکیان گرتەبەر بۆ ھەڵبژاردنی ھەندێک لە بەرپرسانی ئای ئاڕ ئی لە دەرەوەی ویلایەتە یەکگرتووەکان.

 سەرچاوەکان